கேள்வி: தொகாநிலைத்தொடர் என்பது என்ன?
பதில்: சொற்றொடர்கள் இருவகைப்படும். ஒன்று தொகாநிலைத்தொடர், மற்றொன்று தொகைநிலைத்தொடர். சொற்றொடரென்பது வாக்கியத்திலிருந்து வேறுபட்டது. சொற்றொடரில் சொற்கள் ஒன்றோடொன்று சேர்ந்திருக்கும். அவை தனித்தனியே வந்தால் சொற்றொடராகா. பல சொல்லோ பல சொற்றொடர்களோ (தனித்தனியே) வரின் அது வாக்கியமாகும். எல்லாத் தொகையும் ஒருசொல் நடைய - தொல்காப்பியர் ஒரு தொடரில் இரண்டு சொற்கள் அமைந்து அவற்றுக்கிடையில் சொல்லோ, உருபோ (தொக்காமல்) மறையாமல் நின்று பொருளை உணர்த்துவது "தொகாநிலைத்தொடர்" எனப்படும் guru என்ற நூற்பா தொகாநிலைத் தொடர்கள் எவை எனக்கூறுகிறது. # எழுவாய்த்தொடர் # விளித்தொடர் # வினைமுற்றுத்தொடர் # பெயரெச்சத்தொடர் # வினையெச்சத்தொடர் # வேற்றுமைத்தொடர் # இடைச்சொற்றொடர் # உரிச்சொற்றொடர் # அடுக்குத்தொடர்
கேள்வி: தொகாநிலைத்தொடர் - எழுவாய்த்தொடர் பற்றி தகவல் சொல்.
பதில்: எழுவாயைத்தொடர்ந்து பயனிலைவரும் தொடர் "எழுவாய்த்தொடர்" எனப்படும். சான்று: 'முல்லைவந்தாள்'. இத்தொடரில் 'முல்லை' என்ற எழுவாயைத்தொடர்ந்து 'வந்தாள்' என்ற பயனிலை வந்துள்ளது.
கேள்வி: தொகாநிலைத்தொடர் - விளித்தொடர் பற்றி தகவல் சொல்.
பதில்: ஒருவரை அழைத்தற்பொருட்டு விளிக்குந்தொடர் விளித்தொடர் எனப்படும். அவ்வாறு விளியேற்கும் போது பெயர்ச்சொல்லின் கடை நீண்டு ஒலித்தல் இயல்பு. சான்று: முருகாவா இத்தொடரில் முருகனை விளித்தலால் விளித்தொடர் ஆகும்.. இதுவே ’முருகா, வா’ என வந்தால் அது விளித்தொடராகாது. பலர் இருக்கையில் அதில் முருகனைக்குறிப்பிட்டு அழைக்கும்போது ‘முருகாவா’ என்று முருகனுக்கு பொருட்சிறப்புக்கொண்டுவருவதே விளித்தொடர். நின்றுகொண்டிருக்கும் முருகனை, வா என்று அழைக்கும்போது ‘முருகா வா’ என்று ’வா’ என்பதற்கு பொருட்சிறப்புக்கொண்டுவந்தால் வா தனித்துநிற்கும், அது சொற்றொடராகாது.
கேள்வி: தொகாநிலைத்தொடர் - பெயரெச்சத்தொடர் குறித்து விரிவாக சொல்லுங்கள்.
பதில்: ஒரு எச்சவினை பெயர்ச்சொல்லோடு முடிந்தால் அது பெயரெச்சம்தொடர் எனப்படும். சான்று: 'பாடியப் பாட்டு' இத்தொடரில் 'பாடிய' என்ற எச்சவினை 'பாட்டு' என்ற பெயரைக்கொண்டு முடிந்தது.
கேள்வி: தொகாநிலைத்தொடர் - வேற்றுமைத்தொடர் பற்றி தகவல் சொல்.
பதில்: வேற்றுமையுருபு மறையாமல் வெளிப்படையாக வருந்தொடர் 'வேற்றுமைத்தொடர்' எனப்படும் சான்று: 'வீட்டைக்கட்டினான்' இத்தொடரில் 'ஐ' என்ற வேற்றுமையுருபு மறையாமல் வெளிப்படையாக வந்துள்ளது.
கேள்வி: தொகாநிலைத்தொடர் - இடைச்சொற்றொடர் பற்றி தகவல் சொல்.
பதில்: தில், மன், மற்று, மற்றை, கொல், சோவென, பொள்ளென, திடுக்கென, போன்ற இடைச்சொற்கள் பெயரையோ, வினையையோ தொடர்ந்து வருவது இடைச்சொற்தொடர் எனப்படும். சான்று: 'மற்றொன்று', 'சோவெனப் பெய்தது'. இத்தொடர்களில் 'மற்று', 'சோவென' ஆகிய இடைச்சொற்கள் முறையே, 'ஒன்று' என்ற பெயரையும், 'பெய்தது' என்ற வினையயும் தொடர்ந்து வந்தது.
கேள்வி: தொகாநிலைத்தொடர் - அடுக்குத்தொடர் பற்றி விளக்கவும்.
பதில்: ஒரேசொல் பலமுறை அடுக்கிவந்தால் அது "அடுக்குத்தொடர்" எனப்படும். சான்று: வாழ்க வாழ்க!, அருமை அருமை!, தீதீதீ! இத்தொடரில் ஒரேசொல் பலமுறை அடுக்கி வந்துள்ளது.
கேள்வி: தொகாநிலைத்தொடர் - உசாத்துணை பற்றி தகவல் சொல்.
பதில்: *நன்னூல் - தமிழ்நாடு திறந்தநிலைப் பல்கலைக்கழக வெளியீடு சென்னை, பதிப்பு-2004. *தொல்காப்பியம்- சொல்லதிகாரம்- இளம்பூரணர் உரை. அண்ணாமலைப் பல்கலைக்கழக வெளியீடு. பகுப்பு:சொல்லிலக்கணம்